Республиканский фонд развития культуры Якутии

и Агенство развития творчества «ARTCЕВЕРА» при поддержке Министерства культуры и духовного развития Республики Саха (Якутия)

International competition of vocalists and instrumentalists

«EURASIA INTERNATIONAL MUSIC COMPETITION»

Всероссийский тур Интернационального проекта II Всероссийского фестиваля “ТАЛАНТЫ ЕВРАЗИИ - 2022”

С 5 мая по 30 мая 2022 г.

**Номинация:** Конкурс педагогического мастерства «Мое призвание педагог»

**Направление:** Педагогический проект

**Название работы:** «Ким да умнуллубат, туох да умнуллубат!» Улуу Кыайыы 75 сылыгар аналлаах 2019-2020 үѳрэх дьылыгар «И.Л.Кондаков аатынан Бүлүү гимназията» МБYѳТ 6 кылааhыгар олоххо киирбит педагогическай бырайыак

(в переводе: «Никто не забыт, ничто не забыто!» Педагогический проект, посвященный 75-летию Великой Победы в ВОВ и реализованный в коллективе учащихся и родителей 6 класса МБОУ «Вилюйская гимназия имени И. Л.Кондакова во 2 полугодии 2019-2020 учебного года)

**ФИО участника:** Григорьева Александра Яковлевна, учитель якутского языка и литературы

**Место работы:** МБОУ «Хагынская средняя общеобразовательная школа» Вилюйский улус, Республика Саха (Якутия), годы работы в данной ОО - с 2020 по настоящее время

**Место реализации проекта:** МБОУ «Вилюйская гимназия имени И. Л. Кондакова», г. Вилюйск, Республика Саха (Якутия), годы работы в данной ОО: с 2000 по 2020 гг.

**Язык, на котором написан проект:** саха (якутский)

Май, 2022 г.

**«Ким да умнуллубат, туох да умнуллубат!»**

**Улуу Кыайыы 75 сылыгар аналлаах**

**2019-2020 үѳрэх дьылыгар «И.Л.Кондаков аатынан Бүлүү гимназията» МБYѳТ 6 кылааhыгар олоххо киирбит**

**педагогическай бырайыак**

(в переводе: «Никто не забыт, ничто не забыто!» Педагогический проект, посвященный 75-летию Великой Победы в ВОВ и реализованный в 2019-2022 учебном году в коллективе учащихся и родителей 6 класса МБОУ «Вилюйская гимназия имени И. Л.Кондакова»)

**Бырайыак тоҕоостооҕо (актуальность проекта)**:

Аҕа дойду сэриитин ыар сыллара ыраатан истэхтэрин ахсын, Улуу Кыайыы суолтата биhиги сүрэхпитигэр өссө дириҥээн, улаатан иhэр. Бу өрөгөйдөөх Кыайыы туhугар сэрии хонуутугар саа-саадах тутан хорсуннук сэриилэспит, олохторун толук уурбут буойуннарбыт уонна тыылга ыарахан үлэҕэ үлэлээбит, аччык, аас-туор олохтон, оччотооҕу кытаанах сокуонтан суорума суолламмыт сахабыт дьоно норуот сүрэҕэр, өйүгэр-санаатыгар мэлдьи тыыннаахтар. Кинилэри ахтар-саныыр, олохторун, үлэлэрин үɵрэтии уонна үйэтитии - биhиги ытык иэспит буолар.

**Бырайыак тиэмэтинэн хайысхата (тематическое направление проекта)**: 1941-1945 сс. Аҕа дойдуну кѳмүскүүр Улуу сэриигэ Кыайыы уhансыбыт дьоммут историяларынан патриотическай ѳйү-санааны иитии.

**Бырайыак сыала (цель проекта):**

Yүнэр ыччакка уонна аҕа саастаах кѳлүѳнэ дьоҥҥо Улуу Кыайыыны уhансыбыт дьоннорун холобурдарынан патриотическай ѳйү-санааны иитии; сэрии, тыыл бэтэрээннэригэр, сэрии кэмин оҕолоругар ытыктабылы иҥэрии, кинилэринэн киэн туттуу.

**Бырайыак соруктара (задачи):**

1. Yѳрэнээччилэри чинчийэр-кѳрдүүр үлэҕэ кѳҕүлээhин, айар дьоҕурдарын сайыннарыы, билиилэрин кэҥэтии, дириҥэтии.
2. Оҕону бэйэни сайыннарарга, бэйэ санаатын, сатабылын, дьоҕурун сыаналыырга уhуйуу.
3. Оҕо тылынан ситимнээх саҥатын тиһиктээхтик сайыннарыы.
4. Оҕо, тѳрѳппүт уонна учуутал биир үлэҕэ, биир санааҕа түмүллэн, бүтүн кылаас, коллектив кѳхтѳѳхтүк үлэлээhинин тэрийии.

**Бырайыак сонуна (новизна):**

Саҥа информационнай технологиялары туhанан, Улуу Кыайыыны уhансыбыт күндү дьоммут тустарынан ахтыылары, иhитиннэриилэри хомуйан, түмэн, оҕолор бэйэлэрэ кэпсииллэрин ситиhии, документальнай киинэ (видеофильм) оҥорон, интэриниэт киэҥ ситимигэр хаалларыы, үйэтитии.

**Суолтата (социальная значимость):**

Харах уулаах Кыайыы күнэ хас биирдии киhи олоҕор дириҥ суолталаах. Онон ханнык баҕарар тэрилтэ, оскуола, кылаас, дьиэ кэргэн, уруу-аймах бу бырайыагы туhанан олоххо киллэриэн сѳп.

**Бырайыак кимиэхэ туhуламмытай? (целевая группа)**: И.Л.Кондаков аатынан Бүлүү гимназиятын 6 кылаас үѳрэнээччилэрэ уонна тѳрѳппүттэрэ.

**Бырайыак кѳрүҥэ (вид проекта):** араас кѳрүҥнээх -кѳрдѳрѳр-иhитиннэрэр (информационный), кѳрдүүр-чинчийэр (поисково-исследовательский), үѳрэтэр-билэр (познавательный), ааҕар-кэпсиир (ораторский), айар-тутар (творческий):

**Бырайыак ыытыллыбыт кэмэ (срок реализации):** 3 ый, 2020 сыл олунньу ый 1 күнүттэн ыам ыйын 9 күнүгэр диэри.

**Бырайыагы үлэлэтэр ньымалар (методы реализации):** бэсиэдэ, лекция, кѳрдүүр-чинчийэр (поисково-исследовательский), үѳрэтэр-билэр (познавательный), кѳрдѳрѳр-иhитиннэрэр (информационный), ааҕар-кэпсиир (ораторский), тылы сайыннарыы (развитие речи), айар-тутар (творческий).

**Бырайыак үлэтин сүрүн ис хоhооно (основное содержание):**

1. Yѳрэнээччилэри тѳрѳппүттэрин кытта Улуу Кыайыыны уhансыбыт, ону тэҥэ аччык, аас-туор олохтон, оччотооҕу кытаанах сокуонтан суорума суолламмыт дьоннорун тустарынан матырыйаал хомуйуутугар кѳҕүлээhин, үлэни кэмигэр толороллорун ирдээhин;
2. Хомуйбут матырыйаалларынан информацияны оҕолор байыаннай формалаах туран кэпсииллэрин дьиэлэригэр видео устан ыыталларын ситиhии;
3. Сэрии алдьархайын туhунан, Саха сиригэр уонна Бүлүү улууhугар норуот ыар сүтүктэрин уонна тыылга олоҕун үɵрэтиигэ матырыйаал хомуйан оҕолор уопсай иhитиннэрии оҥорон видео усталларын ситиhии;
4. Уолаттар Кыайыыга анаммыт хоhооннору ѳйтѳн үѳрэтэн ааҕыыларын таҥан видеоролик оҥоруу;
5. Yѳрэнээччилэр бары “Ытыктааҥ-харыстааҥ ветеран дьоннору!” ырыаны үѳрэтэн, биирдиилээн ыллаан ыыппыттарын холбоон, таҥан, видеоролик оҥоруу;
6. Хомуйбут матырыйааллары түмэн, сааhылаан, сценарий оҥорон, биир уопсай видеоролик таҥан «Ютуб» каналга угуу, киэҥ эйгэҕэ таhаарыы;
7. Бэйэ уопутун кѳрдѳрѳн, атын дьону маннык үлэҕэ кѳҕүлээhин.

**Бырайыак түhүмэхтэрэ (этапы реализации):**

I түhүмэх – 01.02.2022 – 01.04.2022 (2 ый)

* Бырайыак сыалын-соругун үѳрэнээччилэргэ, тѳрѳппүттэргэ, педколлективка билиhиннэрии;
* Матырыйаал хомуйуута (докумуоннар, ахтыылар, хаартыскалар, “Память народа”, “Подвиг народа” сайтарга информация кѳрдѳѳhүн, архивтан ыйытыы, дьону кытта кэпсэтии, улуустааҕы Албан аат музейын кытта сибээстэhии);
* Кыайыыны уhансыбыт дьоннорун хаартыскаларын оҥотторуу (“Бессмертный полк” форматынан), хаартыска кэннигэр дьоннорун туhунан информацияны сыhыарыы;
* Ахтыы суруйуута, ким баҕалаах НПК-ларга кыттарга дакылаат суруйар.
* Байыаннай параднай форма тигиллиитэ, оҥостуута;
* Саха биллиилээх суруйааччыта, фронтовик-поэт Тимофей Егорович Сметанин “Саллаат” уонна “Саллаат сүрэҕэ” хоhооннорун уолаттар нойосуус үѳрэтиилэрэ уонна ис хоhоонноохтук ааҕарга эрчиллиилэрэ;
* Кыайыы күнүгэр аналлаах ырыаны үѳрэтии, ыллыырга эрчиллии.

II түhүмэх – 01.04.2022 – 09.05.2022 (1 ый, 9 хонук)

* Оҕолор Кыайыыны уhансыбыт дьоннорун туhунан кэпсииллэрин видеоҕа устан ыыталлар;
* Ону тэҥэ сэрии алдьархайдарын туhунан кэпсииллэрин уонна хоhоон, ырыа үѳрэппиттэрин видео устан ыыталлар;
* Видеороликтарын барытын холбоон, таҥан (монтаж) документальнай киинэ (видеоролик) оҥорон, “Ютуб” каналга уган, интэриниэт киэҥ ситимэр таhаарыы, ссылкатын ватсап ситиминэн тарҕатыы.
* Бу бырайыакка үлэбит туhунан оҕолору уонна тѳрѳппүттэри кытта кэпсэтии, ырытыы, санаа атастаhыыта, түмүк оҥоруу.

**Бырайыагы олоххо киллэрии түмүгэ (результаты реализации проекта):**

Биллэрин курдук, 2020 сыл Арассыыйаҕа Улуу Кыайыы 75 сылыгар анаммыта. Онтон 2019 сыл ахсынньытыттан коронавирус ыарыыта тарҕанан, пандемиянан сибээстээн, 2019-2020 үѳрэх дьылыгар дистанционнай үѳрэхтээhин ыытыллыбыта. **Бу бырайыак, ити уустук кэмҥэ тэйиччиттэн олорон үлэлээн, олоххо киирбитэ.** Оҕолору, тѳрѳппүттэри кытта үлэ барыта тѳлѳпүѳнүнэн кэпсэтии, ватсап, элпочта нѳҥүѳ ыытылынна. Пандемия кэмэ тѳhѳ да кэккэ уустуктардааҕын иhин оҕолор уонна тѳрѳппүттэр олус кѳхтѳѳхтүк 100% кытыннылар. Түhүмэхтэринэн былааннаммыт үлэ барыта кэмигэр толорулунна. Улуу Кыайыыны уhансыбыт дьоннорун туhунан уонна сэрии историятыттан элбэҕи биллилэр. Yгүс оҕолор, сорох эдэр тѳрѳппүттэр дьоннорун туhунан урут тугу да билбэккэ сылдьыбыттар. Бүтүн дьиэ кэргэнинэн чинчийэр-кѳрдүүр үлэҕэ ылыстылар, оҕолор ааҕар-кэпсиир дьоҕурдарын сайыннарыыга, видео устан ыытыыга күүстээх үлэ барда. Алта оҕо дакылаат суруйан Кыайыы ааҕыыларыгар, араас таhымнаах НПК-ларга ситиhиилээхтик кытыннылар. Бырайыак сыалын-соругун ситтэ, үлэ түмүгэ кѳhүннэ. Хомуйбут матырыйааллары түмэн, сааhылаан, сценарий оҥорон, биир уопсай видеоролик таҥан «Ютуб» каналга уган, киэҥ эйгэҕэ таhааран үйэтиттибит. Хас биирдии оҕоҕо уонна тѳрѳппүттэригэр бырайыакка кыттыбыттарын туhунан Туоhу суруктар туттарылыннылар. Yлэбит түмүктээх буолбутугар бары үѳрдүбүт уонна бэйэ-бэйэҕэ махтанныбыт.

Бэйэ уопутун кѳрдѳрѳн, атын дьону маннык үлэҕэ кѳҕүлээhин сыалын ситиэ диэн эрэнэбит.

**Бырайыак түмүк үлэтин - видеоролигы**  “Ютуб” каналга маннык аадырыска киирэн кѳрүҥ: К 75-летию Великой Победы. Вилюйская гимназия имени И.Л.Кондакова. 6 б класс, 2020 г. Улуу Кыайыыны уhансыбыт чулуу дьоммут тустарынан кэпсиибит. https://youtube.com/watch?v=K9ZZDwraboY&feature=share

Видеоролик 39 мүнүүтэ, 40 сѳкүүндэ устата кѳстѳр.

1 Сыhыарыыга (Приложение 1) 2020 сыл муус устар ый 23-25 күннэригэр суруллубут **видеоролик сценарийын** ааҕыҥ.

1 сыhыарыы (Приложение 1)

**“Ким да умнуллубат, туох да умнуллубат!”**

* 1. **сс. Улуу Кыайыы 75 сылыгар аналлаах**

**бырайыак түмүк үлэтэ - видеоролик**

**сценарийа**

Кыттааччылар: Иван Лаврентьевич Кондаков аатынан Бүлүүтээҕи гимназия 6 б кылааhын үѳрэнээччилэрэ (22 оҕо)

Салайааччы: Григорьева Александра Яковлевна, саха тылын, литературатын учуутала, кылаас салайааччыта

Yлэни “Ютуб” каналга маннык аадырыска киирэн кѳрүҥ: К 75-летию Великой Победы. Вилюйская гимназия имени И.Л.Кондакова. 6 б класс, 2020 г. Улуу Кыайыыны уhансыбыт чулуу дьоммут тустарынан кэпсиибит. https://youtube.com/watch?v=K9ZZDwraboY&feature=share

Видеоролик 39 мүнүүтэ, 40 сѳкүүндэ устата кѳстѳр.

Сценарий суруллубут кэмэ: 2020 сыл муус устар ый 23-25 күннэрэ

1. **Саха норуота сэрии кэмигэр** (Камераҕа оҕолор тиэкис тылларын кѳрѳн турбакка, ыксаабакка, аа-дьуо кэпсииллэр)

1 Ааҕааччы – Семенова Николина

Аҕа дойдуну кѳмүскүүр сэрии ыар сыллара ыраатан истэхтэрин ахсын, Улуу Кыайыы суолтата өссө дириҥээн, улаатан иhэр. Бу өрөгөйдөөх Кыайыы туhугар сэрии хонуутугар саа-саадах тутан, хорсуннук сэриилэспит, олохторун толук уурбут буойуннарбыт уонна тыылга ыарахан үлэнэн Кыайыыны уhансыбыт ытык дьоммут норуот сүрэҕэр, өйүгэр-санаатыгар мэлдьи тыыннаахтар.

2 Ааҕааччы – Эверстов Ваня

Кинилэри ахтар-саныыр, олохторун, үлэлэрин үɵрэтии, билии уонна үйэтитии - биhиги, аныгы кэм эйэлээх олоҕун ыччата, ытык иэспит буолар.

3 Ааҕааччы – Федорова Руфина

Саха сириттэн сэриигэ барыта 63 тыhыынча кэриҥэ киhи 18 улуустан фроҥҥа барбыта. Бу аҕыйах ахсааннаах саха норуотуттан сэриигэ саамай чулуу дьоммут бардахтара. Ол иhигэр 418 кыыс ыҥырыллыбыта. 400-чэкэ биир дойдулаахтарбыт Ильмень күѳлгэ олохторун толук уурбуттара.

4 Ааҕааччы – Татаринов Артем

Саха сириттэн сэриигэ барбыт дьонтон 23 тыhыынча кэриҥэ киhи тѳннѳн кэлбитэ. Фроҥҥа 34 тыhыынча кэриҥэ киhи сэрии хонуутугар үйэ-саас тухары хаалбыттара уонна 6 тыhыынча кэриҥэ киhи сураҕа суох сүппүттэрэ. Бу - сэриигэ барбыт дьон уопсай ахсааныттан 61,3 % (бырыhыана) буолар. Хайдахтаах курдук ыар сүтүгүй?! Хаарыан дьоммутун кырыыстаах сэрии букатыннаахтык илдьэ барбыта.

5 Ааҕааччы – Барбахтырова Дайаана

Онтон тыылга саха норуота туохха да тэҥнэммэт ыар сүтүгү ылбыта: аччыктааhынтан, кѳhѳрүүттэн, ыарахан үлэттэн, араас ыарыыттан, сүрүннээн сэлликтэн, ону тэҥэ репрессия хаайыыларыгар, араас источник кѳрдѳрѳрүнэн, 65 тыhыынчаттан саҕалаан 82 600-кэ тиийэ киhи ѳлбүт диэн бэлиэтииллэр. Бу сыыппара билигин да чуолкайдана илик. Бу тыылга ѳлбүт дьон ахсаана сэриигэ баран ѳлбүт дьон ахсааныттан икки тѳгүл элбэх. Тыылга элбэх киhи ѳлүүтүн сүрүн тѳрүѳтэ - оччотооҕу былаас сыыhа дьаhала буоларын чинчийээччилэр бигэргэтэллэр.

6 Ааҕааччы – Слепцов Альсен

Сэриигэ саха саллааттара геройдуу охсуспуттара, ордук бэргэн ытааччыларынан, чулуу снайпердарынан, разведчиктарынан, артиллеристарынан биллибиттэрэ. Саха сириттэн 25 буойун Советскай Союз Геройун үрдүк аатын ылбыттара. 5 буойун “Албан аат” орден толору кавалердара буолбуттара, уонунан тыhыынча буойун бойобуой орденнарынан уонна мэтээллэринэн, ол иhигэр 160-тан тахса саллаат «Берлини ылыы иhин» мэтээлинэн наҕараадаламмыттара.

7 Ааҕааччы – Алексеева Аэлита

Аҕа Дойдуну кѳмүскүүр улуу сэрии бастакы күннэриттэн саҕалаан сэрии түмүктэниэр диэри Бүлүү улууhуттан 2041 киhи ыҥырыллан, уоттаах сэриигэ хорсуннук кыргыспыттара. Бу сыыппараҕа Бүлүү военкоматыттан ыҥырыллыбыт 1988 киhи киирэр уонна атын сиртэн ыҥырыллан барбыт Бүлүүттэн тѳрүттээх студеннар, аспираннар, сэрии иннигэр армияҕа сулууспалыы барбыт дьон ахсааннара киирэр. Кинилэртэн аҥардара – 1029 киhи сэрии хонуутугар охтубута уонна сорохторо сураҕа суох сүппүттэрэ. Онтон ордуктара 950 кэриҥэ киhи төрөөбүт дойдуларыгар эргиллэн кэлбиттэрэ.

8 Ааҕааччы – Катанов Алмаз

Сэрии сылларыгар тыылга Кыайыыны чугаhатар туhугар Бүлүү дьоно-сэргэтэ, үксэ оҕо-дьахтар, кырдьаҕас дьон ыар үлэҕэ түүннэри-күнүстэри үлэлээбиттэрэ, туох баарынан фроҥҥа кѳмѳлѳспүттэрэ: 2 мѳлүйүѳнтэн тахса уу харчыны, 9 киилэ кѳмүhү, 7 тыh. тахса устуука ичигэс таҥаhы-сабы, ону таhынан элбэх күндү түүлээҕи Оборона фондатыгар туттарбыттара.

9 Ааҕааччы – Васильева Сааскылаана

1939 сыллааҕы биэрэпис кѳрдѳрѳрүнэн, Бүлүү оройуонугар 16 023 киhи олорбут эбит буоллаҕына, 1946 сыллаахха 11 900 киhи ордон хаалбыт. Ол эбэтэр оройуон олохтооҕо сэрии сылларыгар 4 123 киhинэн кѳҕурээбит.

Манна кѳстѳрүнэн, Бүлүүгэ, бэйэлэрин дойдуларыгар, тыылга сутаан-аччыктаан, ыарахан үлэттэн доруобуйалара айгыраан, ыалдьан 3 тыhыынчаттан тахса киhи ѳлбүт. Бу тыылга ѳлбүт дьон ахсаана сэриигэ баран ѳлбүт дьон ахсаанынааҕар 3 тѳгүл элбэх буолан тахсар.

10 Ааҕааччы – Яковлев Эрик

Бүлүү улууhун дьоно үс Советскай Союз Геройдаахпыт: Миронов Алексей Афанасьевич, Степанов Николай Саввич, Кондаков Николай Алексеевич. Кинилэр сырдык ааттарынан уонна фроҥҥа биир бастакынан снайперскай хамсааhыны тэрийбит аатырбыт снайпер Дмитрий Гуляевынан киэн туттабыт.

1. **Оҕолор Кыайыыны уhансыбыт дьоннорун туhунан кэпсииллэр:**
2. Атласова Сайаана
3. Яковлев Эрик
4. Алексеева Констанция
5. Катанов Алмаз
6. Михайлова Динара
7. Корякин Богдан
8. Васильева Сааскылаана
9. Босиков Арсен
10. Федотова Света
11. Прокопьева Нарыйаана
12. Семенова Николина
13. Евсеев Илья
14. Данилов Вадим
15. Николаева Нарыйаана
16. Эверстов Ваня
17. Семенова Нарыйа
18. Данилова Арина
19. Прокопьева Нарыйаана

**III.** **Фронтовик-поэт Тимофей Егорович Сметанин хоhооннорун уолаттар ааҕыылара**

***“Саллаат” (1943 с.) хоhоону ааҕыы:***

Босиков Арсен:

Ахсынньы тымныытыгар сиргэ хонноххуна,

Атаххын, илиигин онно үлүппэтэххинэ,

Булчут быhыытынан сыалгын таптаххына,

Хайыhар кэтэн халыйан истэххинэ –

Оччоҕо эрэ ѳйдүүгүн эн Сахаҥ сирэ

Эйигин сатаан ииппитин.

Евсеев Илья:

Тоҥон-тоҥон баран итии миини истэххинэ,

Хоргуйан баран минньигэс килиэби сиэтэххинэ,

Атаакаттан ыстыыгыҥ бүтүн таҕыстаҕына,

Суумкаҕар саппаас ботуруоннаах буоллаххына,

Оччоҕо эрэ ѳйдүүгүн эн тѳрѳѳбүт дойдуҥ

Бараммат баайын, улуу бэйэтин.

Яковлев Эрик:

Ѳлѳн эрэр чугас доҕоруҥ

Ѳрүhүй диэн хаhыытаатаҕына,

Тулаайах оҕо синиэлиҥ тэллэҕиттэн

Тутуhан туран ытаатаҕына –

Оччоҕо ордук ѳйдүүгүн ѳстѳѳҕү ѳлѳрүү

Хайҕал дьыалата буоларын.

Татаринов Артем:

Хараххар киирэр туустаах кѳлѳhүҥҥүн

Синиэлиҥ сиэҕинэн илгэн кэбиhэ-кэбиhэ,

Бииртэн биир гранатаны элитэн истэххинэ,

Бииртэн биир ѳстѳѳх сууллан түстэҕинэ –

Оччоҕо ордук ѳйдүүгүн Ийэ дойдугар

Иэскин тѳлѳѳн эрэргин.

Слепцов Альсен:

Охсуhуу хонуутугар табыллан оҕуттаххына,

Бэйэҥ хааҥҥыттан хараҕыҥ иирдэҕинэ,

Түлэй-балай түhэн сыттаххына,

Ѳлүү тымныы илиитэ тыыҥҥын тууйдаҕына –

Оччоҕо ордук ѳйдүүгүн олох кэрэтин,

Күн сырдыгын үтүѳтүн.

Корякин Богдан:

Табаарыhыҥ сыыллан кэлэн

Бааскын саба баайдаҕына,

Буулдьа аннынан, уот быыhынан

Эйигин сүгэн таhаардаҕына –

Оччоҕо ордук ѳйдүүгүн доҕордоhуу тугун,

Доҕор диэн кимин.

Эверстов Ваня:

Кыайыы музыката ньиргиччи тыаhаатаҕына,

Кыhыл былаах хамсыы турдаҕына,

Кыргыттар үѳрбүт харахтарын кѳрдѳххүнэ,

Оҕолор кэрэ күлүүлэрин иhиттэххинэ,

Оччоҕо ордук ѳйдүүгүн тохтубут хаан

Туhата суох таах хаалбатаҕын.

***“Саллаат сүрэҕэ” (1945 с.) хоhоону ааҕыы:***

К. Алмаз:

Уулаах окуопаҕа сытан,

Утуйбакка да сылдьан,

Ийэ дойдум дьолун иhин

Эрэйдэммитим иhин –

Син биир этиэҕим

Сирдээҕи дьолу билэбин диэн.

Кѳстѳр айыым сырдыгыттан

Кѳҥүл олохтон арахсаммын,

Сарсын тахсар күн иhин

Саманна оҕуттахпына да –

Син биир ааҕаарыҥ

Сир үрдүгэр дьоллооҕунан.

Д. Вадим:

Атаҕы тэҥнээн хаамар

Аналым быстыбытын иhин,

Мас баттыктанан

Кэлэр-барар буоллахпына –

Син биир этиэҕим

Сирдээҕи дьолу билэбин диэн.

Буойун ааттанан охсуhууга

Босхоҥ, доҕолоҥ буолтум иhин,

Кѳмүскээбит кѳмүс кѳҥүлүм

Күн буолан күндээрэр буоллаҕына –

Син биир этиэҕим

Сирдээҕи дьолу билэбин диэн.

**IV. Эҕэрдэ тыл**

Атласова Сайаана этэр: Күндү Сахабыт сирин уонна Бүлүүбүт улууhун олохтоохторо! Бука барыгытын Улуу Кыайыы 75 сылынан эҕэрдэлиибит!

Тѳhѳ да үгүс сыллар аастыннар, сэбиэскэй норуот Аҕа дойдуну кѳмүскүүр улуу сэрии историятын биhиги умнуо суохтаахпыт, Кыайыыны уhансыбыт күндү дьоммут тустарынан үйэттэн үйэҕэ киэн тутта кэпсии туруохпут. Улуу Кыайыыны уhансыбыт күндү дьоммутугар – сэрии, тыыл бэтэрээннэригэр, сэрии кэмин оҕолоругар уhун үйэни, чэгиэн туругу уонна дьоллоох, уйгулаах олоҕу баҕарабыт.

**V.** **“Ытыктааҥ-харыстааҥ ветеран дьоннору!”** ырыаны бары ыллыыллар.

**VI.** Сурук тахсар: **Умнубаппыт. Киэн туттабыт. Сүгүрүйэбит.**

“День Победы” ырыа фонугар оҕолор биирдиилээн уонна кылааhынан түспүт уопсай хаартыскалара кѳстѳр.

**VII.** **Видеоролигы оҥордулар:**

Идея, бырайыак, сценарий: Григорьева А.Я. – саха тылын, литературатын учуутала, кылаас салайааччыта.

Видеомонтаж, тыас-уус киэргэтиитэ: Томскай Вячеслав Владимирович – информатика учуутала.

Оҕолор ырыаларын таҥан оҥоруу: Иванова Диана Георгиевна, оҕону иитэр үлэҕэ тэрийээччи.

Кѳрбүт-истибит дьоҥҥо махтал!

Туhаныллыбыт литература:

1. Саха дьоно сэрии сылларыгар. Ыстатыйа /« Кыым» х., ыам ыйын 10 к., 2007 с. №18 (21808)
2. Пономарев И.П. Сэрии, сут Саха сиригэр содула. Ыстатыйа / «Туймаада» х., ыам ыйын 28 к., 2020 с.
3. Семен Черноградскай. Кыайыы сыаната. Ыстатыйа / Интернет матырыйаала, 28 апреля, 2015 г.
4. Yѳрэнээччилэр дьиэ кэргэннэрин архыыптарыттан докумуоннар, ахтыылар, хаартыска альбомнара.
5. «Память народа», «Подвиг народа» саайтар докумуоннара
6. Т.Е.Сметанин. Икки томнаах айымньылар. Т.2: хоhооннор, поэмалар, кэпсээннэр, драмалар. Бичик, 1999, 216 с.